เอกชนถกหาทางออกมาบตาพุดพรุ่งนี้
เอกชน เตรียมถก หาแนวทางแก้ไขโครงการในมาบตาพุด&nbsp; หลังศาลยกคำร้อง 30 โครงการ&nbsp; พรุ่งนี้
25 ม.ค. 2553

เอกชน เตรียมถก หาแนวทางแก้ไขโครงการในมาบตาพุด  หลังศาลยกคำร้อง 30 โครงการ  พรุ่งนี้ 
นายพยุงศักดิ์ ชาติสุทธิผล รองประธานสภาอุตสาหกรรมแห่งประเทศไทย (ส.อ.ท.) กล่าวภายหลังการหารือร่วมกับนายกอร์ปศักดิ์ สภาวสุ เลขาธิการนายกรัฐมนตรี ถึงกรณีที่ศาลปกครองกลางยกคำร้องขอให้มีการทบทวนคำสั่งระงับโครงการลงทุนของภาคอุตสาหกรรม 30 โครงการในมาบตาพุดว่า ได้มีการหารือรายละเอียดของแต่ละโครงการ เพื่อดูว่าจะมีช่องทางใดที่จะดำเนินการได้อย่างไรได้บ้าง
ทั้งนี้ภาคเอกชนจะหารือถึงแนวทางแก้ไขในวันพรุ่งนี้ (26 ม.ค.) อย่างไรก็ตามในการประชุมคณะกรรมการ 4 ฝ่ายเพื่อแก้ไขปัญหามาบตาพุดคงไม่มีการหารือกันถึงเรื่องนี้เพราะไม่ได้อยู่ในขอบข่ายหน้าที่ของคณะกรรมการฯ แต่จะหารือกับถึงความคืบหน้าในการรับฟังความคิดเห็นจากประชาชน รวมถึงแผนแก้ไขมลพิษที่ผ่านความเห็นชอบของคณะกรรมการสิ่งแวดล้อมแห่งชาติ เมื่อสัปดาห์ที่ผ่านมา ว่าจะเดินหน้าต่อไปอย่างไร